laion/Wikipedia-Exotic huggingface dataset:
বেঙ্গল বাউটস

বেঙ্গল বাউটস হলো নটর ডেম বিশ্ববিদ্যালয়, যুক্তরাষ্ট্রের মেনস বক্সিং ক্লাব আয়োজিত একটি বার্ষিক দাতব্য বক্সিং প্রতিযোগিতা, যেটি ইএসপিএন এ সম্প্রচার করা হয় এবং এর আয় থেকে বাংলাদেশে কার্যরত পবিত্র ক্রুশ সন্ন্যাস সংঘ লাভবান হয়। বাংলাদেশে অবস্থানরত পবিত্র ক্রুশ সন্ন্যাস সংঘের সদস্যরা নটর ডেম কলেজ, ঢাকা, নটর ডেম বিশ্ববিদ্যালয় বাংলাদেশ, হলিক্রস উচ্চ বালিকা বিদ্যালয়, হলিক্রস কলেজ, সেন্ট যোসেফ উচ্চ মাধ্যমিক বিদ্যালয় সহ উল্লেখযোগ্য সংখ্যক শিক্ষা ও সেবা প্রতিষ্ঠান পরিচালনা করে থাকে। ১৯২০ সালে কিংবদন্তিতুল্য ফুটবল প্রশিক্ষক নুট রকনি কর্তৃক তাঁর খেলোয়াড়দের খেলা ব্যতীত অন্য অন্য সময়ে প্রশিক্ষণের জন্য শুরু করা হলেও পরবর্তীকালে প্রতিযোগিতাটি অন্য সকল ছাত্রের জন্যও উন্মুক্ত করে দেয়া হয়। ডোমিনিক ন্যাপি নোপালিতানো র দিকনির্দেশনায় আয়োজনটির দাতব্য কার্যক্রম মেনস বক্সিং ক্লাবের মন্ত্র "শক্তিশালীরা লড়ে, আর দুর্বলেরা শুধু পুষ্টিগ্রহণ করেই থাকে" ইংরেজি: ("Strong Bodies Fight, that Weak Bodies May Be Nourished") অনুসরণ করে এক অনন্য উচ্চতায় পৌঁছে গেছে। নবীন মুষ্টিযোদ্ধাদের শরৎকালে নির্দেশনা মেনে প্রশিক্ষণ নিয়ে প্রস্তুত হতে হয়। এবং অভিজ্ঞ মুষ্টিযোদ্ধারা প্রতিযোগিতার ঠিক আগে ৬ সপ্তাহের কঠোর বাধ্যতামূলক অনুশীলন শুরু করে। সাম্প্রতিক সময়ে মেনস বক্সিং ক্লাবের সদস্যসংখ্যা বেড়ে ২৩০ জনের বেশি হয়ে গেছে, যেখানে প্রথম বর্ষের ছাত্র থেকে স্নাতকপাশ শিক্ষার্থীরাও রয়েছে যারা ১২ টি ওজনশ্রেণিতে বিভক্ত হয়ে অনুশীলন করে। ২০১০ সালে বেঙ্গল বাউটস ২০১০ সালে বাংলাদেশে হলিক্রসের কার্যক্রমের জন্য প্রায় এক লক্ষ ডলার অনুদান সংগ্রহ করতে সক্ষম হয়। এই এক লক্ষ ডলার আয়োজনটির সমস্ত খরচ মিটিয়েও উদ্বৃত্ত ছিল। আগে নটর ডেম ফিল্ডহাউসে অনুষ্ঠিত হলেও বর্তমানে প্রতিযোগিতাটি জয়েস সেন্টার - জেএসিসি তে অনুষ্ঠিত হয় এবং ইএসপিএন এ সম্প্রচারিত হয়। ২০০৫ সালে একই আয়োজনের সহ আয়োজন হিসেবে নারীদের জন্য বারাকা বাউটস শুরু করা হয়, যেটি পূর্ব আফ্রিকার মিশনগুলোর জন্য অনুদান সংগ্রহ করে। আনুষ্ঠানিক ওয়েবসাইট কস্তা, বেঞ্জামিন (৩০ এপ্রিল ২০১৫)। "বাংলাদেশে শিক্ষাসেবায় আমাদের অবদান"। দৈনিক সংগ্রাম। সংগ্রহের তারিখ ২০২০-০৭-১৩।  "Notre Dame 2008 Boxing Club Information"। University of Notre Dame। ২০০৮-০৯-২২ তারিখে মূল থেকে আর্কাইভ করা। সংগ্রহের তারিখ ২০০৮-০৭-২৪।  Cortese, Anthony J. (আগস্ট ১, ১৯৯৭)। "The Notre Dame Bengal Bouts - symbolic immortality through sport"। Journal of Sport Behavior। [স্থায়ীভাবে অকার্যকর সংযোগ] "The Bengal Bouts"। University of Notre Dame। সংগ্রহের তারিখ ২০১৩-১১-০৫।  "2007-2008 Club Sports"। University of Notre Dame। ২০০৮-০৩-১৩ তারিখে মূল থেকে আর্কাইভ করা। সংগ্রহের তারিখ ২০০৮-০৭-২৪।  "Notre Dame Magazine"। University of Notre Dame। আগস্ট ১৬, ২০০৭ তারিখে মূল থেকে আর্কাইভ করা। সংগ্রহের তারিখ ২০০৮-০৭-২৪।
মাদনী মিয়া

সৈয়দ মোহাম্মদ মাদনী আশরাফী আল জিলানী (উর্দু: سید محمد مدنی اشرف , হিন্দি: सैयद मोहम्मद मदनी अशरफ) প্রায়শই শায়খ আল-ইসলাম, মুজাদ্দিদ ই আজম এবং মাদনী মিয়া নামে পরিচিত। (জন্ম: ২৮ আগস্ট ১৯৩৮ সাল; ১ রজব ১৩৫৭ হিজরি) একজন মুসলিম আইনজ্ঞ, ধর্মতত্ত্ববিদ, তপস্বী, হাদিস বিশারদ, আধ্যাত্মিক নেতা এবং ভারতের উত্তর প্রদেশের আশরাফপুর কিছৌছার লেখক। তিনি আশরাফী সুফি তরিকার প্রতিষ্ঠাতা, সুফি দরবেশ সুলতান সৈয়দ মখদুম আশরাফ জাহাঙ্গীর সেমনানীর প্রপৌত্র। তিনি শাইখুল ইসলাম ট্রাস্টের প্রতিষ্ঠাতা। সৈয়দ মাদনী মিয়া ভারতের সুফি সুন্নী মুসলমানদের বিভিন্ন সামাজিক, একাডেমিক এবং অন্যান্য উন্নয়নমূলক কার্যক্রমের পৃষ্ঠপোষক। তিনি সব সময় দেশে সুফি সিলসিলার মধ্যে ঐক্যকে সমর্থন করেছেন। ইমাম আহমদ রেজা খানের সেবার প্রশংসা করে তিনি বলেছেন যে, মারকাযে-আহলে সুন্নাত বেরেলি এবং কিচাওয়াচা ভারতের মুসলমানদের দুটি চোখ, এগুলোকে আলাদা করা যায় না। তাফসীর-ই-আশরাফী হল কুরআনের একটি ফিকাহ সুন্নি ব্যাখ্যা (তাফসীর), যা প্রথমে মোহাদ্দেসে আজম ই হিন্দ দ্বারা রচিত এবং তার মৃত্যুর পর তার আধ্যাত্মিক উত্তরসূরি ও পুত্র সৈয়দ মোহাম্মদ মাদনী আশরাফ ২০০৮ সালে সম্পন্ন করেন। এটি সহজ শৈলী এবং এর সংক্ষিপ্ততার কারণে আজকে কুরআনের অন্যতম জনপ্রিয় ব্যাখ্যা হিসাবে স্বীকৃত। এটির ব্যাপ্তি ১০ খণ্ডে, যা উর্দু এবং পরে ইংরেজিতে অনুবাদ করা হয়েছিল। ইসলাম কা তাসাউরি ইলা আউর মওদুদি সাহিব দ্বীন আউর আকামাত এ দ্বীন আল-আরবা'ইন আল-আশরাফী বারান এ রহমত মাসিলা হাযির ও নাযির ইনাম আল-আমাল বিল নিয়্যাত কারামাত-এ-গাউসে-এ-আজম ইসলামি আইন মুসলিম ব্যক্তিগত আইন নাকি ইসলামী আইন? ইসলাম কা নাজরিয়া ইবাদাত আউর মাউদুদি সাহিব দাওয়াত ও ইসলামি কা তানকিদি জাইযা ফারিযায়ে দাওয়াত ও তাবলিগ ভিডিও আউর টিভি কা শরয়ী ইস্তিমাল "BARAN-E-REHMAT-BY-ALLAMA-MADNI-MIYAN" – Scribd-এর মাধ্যমে।  "T. V Aur Movie Ka Sharai Istemal URDU Shaykh Al Islam Syed Madni Ashrafi Ashrafi Jilani Kichhauchha Sharif"। archive.org।  "Renowned Islamic Scholar Madani Miyan in Hyderabad"। siasat.com। ৪ সেপ্টেম্বর ২০১৯।  "मुस्लिम धर्मगुरु सैयद हाशमी मियां ने दिया शांति-सद्भावना का पैगाम"। naidunia.com। ১৮ মার্চ ২০১৮। ১১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "Winter Blanket Distribution by Shaikh-ul-Islam Trust"। mytankaria.com।  "શૈખુલ ઈસ્લામ ટ્રસ્ટ પેટલાદ દ્વારા મફત મેડિકલ કેમ્પનું આયોજન"। divyabhaskar.co.in। ১১ মার্চ ২০১৯।  "Mohaddise Azam Mission Worldwide Movement"। localprayers.com।  "मुसलमानों की एक आंख बरेली और दूसरी किछौछा है, इन्हें कोई जुदा नहीं कर सकता : हाशमी मियां"। Dainik Bhaskar (হিন্দি ভাষায়)। ২০১৮-০৩-২০। সংগ্রহের তারিখ ২০২০-১২-১৮।  "मुसलमानों की एक आंख बरेली और दूसरी किछौछा है, इन्हें कोई जुदा नहीं कर सकता : हाशमी मियां"। Dainik Bhaskar।  "Shaykh ul Islam"। সেপ্টেম্বর ২৩, ২০১৫। জুন ২, ২০২১ তারিখে মূল থেকে আর্কাইভ করা। সংগ্রহের তারিখ আগস্ট ২৮, ২০২১।  "list of tafseer books - Best Quran Tafseer in Urdu, Arabic"। অক্টোবর ৭, ২০১৭।
বালি-দেওয়ানগঞ্জ

বালি-দেওয়ানগঞ্জ (ক্ষেত্রবিশেষে শুধু বালি নামেও অভিহিত) হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ১ সমষ্টি উন্নয়ন ব্লকের একটি গ্রাম তথা গ্রাম পঞ্চায়েত। বালি-দেওয়ানগঞ্জ গ্রামটির স্থানাঙ্ক ২২°৪৮′৪৪″ উত্তর ৮৭°৪৬′০৬″ পূর্ব﻿ / ﻿২২.৮১২২৪° উত্তর ৮৭.৭৬৮৩৬° পূর্ব﻿ / 22.81224; 87.76836। গ্রামটি আরামবাগ-ঘাটাল সড়কের ধারে আরামবাগ শহর থেকে ১৩ কিলোমিটার দূরে অবস্থিত। ২০১১ সালের জনগণনার তথ্য অনুযায়ী, বালি-দেওয়ানগঞ্জ গ্রামের মোট জনসংখ্যা ৪,০৬৩। এর মধ্যে ২,০৯৩ জন (৫২ শতাংশ) পুরুষ এবং ১,৯৭০ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৭৬। বালি-দেওয়ানগঞ্জের মোট শিক্ষিত জনসংখ্যা ২,৯২২ (অন্যূন ছয় বছর বয়সী জনসংখ্যার ৭৯.২৫ শতাংশ)। বালি-দেওয়ানগঞ্জ গ্রামটি পশ্চিমবঙ্গের অন্যতম মন্দিরক্ষেত্র। এই গ্রামের শুধু রাউতপাড়া এলাকাতেই পাঁচটি মন্দির রয়েছে। তবে এগুলির মধ্যে তিনটি বর্তমানে জরাজীর্ণ। কথিত আছে, এই গ্রামের মঙ্গলচণ্ডী মন্দিরটি ছিল একটি ত্রয়োদশরত্ন মন্দির। কিন্তু এখন এই মন্দিরের তেরোটি শিখরই ধ্বংসপ্রাপ্ত হয়েছে। অপর দু’টি ধ্বংসপ্রাপ্ত মন্দিরের একটি করে শিখর এখনও দেখা যায়। এই গ্রামের সর্বাপেক্ষা গুরুত্বপূর্ণ স্থাপনাটি হল একটি ২০০ বছরের পুরনো দুর্গামন্দির। বর্তমানে পশ্চিমবঙ্গ সরকারের পুরাতত্ত্ব বিভাগ এই মন্দিরটির রক্ষণাবেক্ষণ করে থাকে। মন্দিরটির নিম্নাংশ জোড়-বাংলা শৈলীতে নির্মিত হলেও তার উপরে নবরত্ন শৈলীর শিখর দেখা যায়, যা এই মন্দিরটির একটি স্বতন্ত্র বৈশিষ্ট্য। গ্রামের অন্যত্র একটি ধ্বংসপ্রাপ্ত শিবকুটির দেখা যায়। এছাড়া এই গ্রামের রাসমঞ্চের গায়ে পোড়ামাটির মৃৎফলকে কিছু অলংকরণ লক্ষিত হয়। ডেভিড জে. ম্যাককাশন বালি-দেওয়ানগঞ্জের নিম্নলিখিত মন্দিরগুলির কথা তাঁর বইতে উল্লেখ করেছেন: দুর্গামন্দির, নবরত্ন-শিখরযুক্ত জোড়-বাংলা মন্দির, পরিমাপ ২১’ ১০’’ বর্গ, সম্মুখভাগে টেরাকোটার অলংকরণ, নির্মাণকাল সম্ভবত ঊনবিংশ শতাব্দী। ঘোষ পরিবারের দামোদর মন্দির, মেদিনীপুর শৈলীর আটচালা মন্দির, পরিমাপ ২২’ x ১৯’ ৬’’, ১৮২২ সালে নির্মিত। রাউতপাড়ার দামোদর মন্দির, বাঁকানো কার্নিসযুক্ত পঞ্চরত্ন মন্দির, টেরাকোটার অল্প অলংকরণ যুক্ত, পরিমাপ ২২’ ৬’’ বর্গ। মঙ্গলচণ্ডী মন্দির, টেরাকোটার অলংকরণ সমৃদ্ধ হলেও ধ্বংসপ্রাপ্ত, কথিত আছে এটি ছিল ত্রয়োদশরত্ন মন্দির। শিবদুর্গা মন্দির (বা দুর্গামন্দির), পিছনে বিষ্ণুমন্দির শিবদুর্গা মন্দিরের প্রকাণ্ড টেরাকোটা ফলক শিবদুর্গা মন্দিরের টেরাকোটা ফলক রাউতপাড়ার বিষ্ণুমন্দির ঘোষ পরিবারের দামোদর মন্দির দামোদর মন্দিরের টেরাকোটা খোদাইচিত্র ডালাপাড়ার জরাজীর্ণ লক্ষ্মীজনার্দন মন্দির লক্ষ্মীজনার্দন মন্দিরের টেরাকোটা খোদাইচিত্র রাউতপাড়ার মঙ্গলচণ্ডী মন্দিরের ধ্বংসাবশেষ মঙ্গলচণ্ডী মন্দিরের টেরাকোটা খোদাইচিত্র শিবকুটির রাউতপাড়ায় দাস পরিবারের দুর্গামন্দির রাসমঞ্চ রাসমঞ্চের অলংকরণ "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২৭ আগস্ট ২০১৮।  Datta, Rangan। "Next weekend you can be at Bali Dewanganj"। The Telegraph, 4 April 2010। সংগ্রহের তারিখ ২১ সেপ্টেম্বর ২০২০।  McCutchion, David J., Late Mediaeval Temples of Bengal, first published 1972, reprinted 2017, pages 29, 36, 47, 55. The Asiatic Society, Kolkata, আইএসবিএন  ৯৭৮-৯৩-৮১৫৭৪-৬৫-২ উইকিমিডিয়া কমন্সে বালি-দেওয়ানগঞ্জ সংক্রান্ত মিডিয়া রয়েছে।
ভির্তি ভগানী

ভির্তি ভগানী একজন ভারতীয় শিশু অভিনেত্রী এবং মডেল, যিনি জয় শ্রী কৃষ্ণ ধারাবাহিক এবং হোপ অর হাম চলচিত্রে অভিনয় করেছিলেন। তিনি অনেক বিজ্ঞাপনেও কাজ করেছেন। ভির্তি মুম্বাইয়ে জন্মগ্রহণ করেন। ভির্তি হোয়ার্লপুল, কোয়ালিটি ওয়ালস, ক্লিনিক প্লাস শ্যাম্পু, ডেটল সাবান, ন'র স্যুপ এবং কোলগেটের মত বিজ্ঞাপনে অভিনয় করেছেন। ২০০৮ সালে তিনি শিশু রাধা চরিত্রে জয় শ্রী কৃষ্ণ টেলিভিশিন ধারাবাহিকে প্রথম অভিনয় করেন। পাটিয়ালা হাউস চলচিত্রে অভিনয়ের মাধ্যমে তার বলিউড যাত্রা শুরু হয়। ২০১৮ সালে হোপ অর হাম চলচিত্রে তাকে অভিনয় করতে দেখা যায়, পাশাপাশি ২০২০ সালে, ডিজনি+হটস্টার ওয়েব সেরিজ আরিয়ায় তাকে অনেক নৈপুণ্যতার সাথে অভিনয় করতে দেখা যায়। সেখানে তিনি আরিয়ার তরুণ কন্যার চরিত্রে অভিনয় করেছেন। TIMESOFINDIA.COM। "Dubbed version of Jai Shri Krishna to entertain Tamil audience - Times of India"। The Times of India (ইংরেজি ভাষায়)। সংগ্রহের তারিখ ২০২০-০৬-২৪।  Thomas, Johnson। "Hope Aur Hum movie: Review, Cast, Director"। Free Press Journal (ইংরেজি ভাষায়)। সংগ্রহের তারিখ ২০২০-০৬-২৪।  Team, DNA Web (২০১৮-০৫-০৫)। "When Naseeruddin Shah used the 'Henry Higgins' trick from theatre to help his 'Hope Aur Hum' co-star"। DNA India (ইংরেজি ভাষায়)। সংগ্রহের তারিখ ২০২০-০৬-২২।  Ravichander, L। "Sushmita Sen's commendable performance makes 'Aarya' worth watching"। Telangana Today (ইংরেজি ভাষায়)। ২০২০-১০-৩১ তারিখে মূল থেকে আর্কাইভ করা। সংগ্রহের তারিখ ২০২০-০৬-২২।  "'आर्या' वेब सीरीज का रिव्यू, कहानी में क्या अच्छा है और क्या बुरा, सीरीज की कहानी"। HindiDWR (হিন্দি ভাষায়)। ২০২০-০৬-২৮। সংগ্রহের তারিখ ২০২০-০৮-১৪। [স্থায়ীভাবে অকার্যকর সংযোগ] Sharma, Yashika। "'Aarya' Web Series Cast: List Of Actors And The Characters They Play in this crime drama"। Republic World। সংগ্রহের তারিখ ২৮ জুন ২০২০।  Information, Film। "MARDAANI 2 | 13 December, 2019 – Film Information" (ইংরেজি ভাষায়)। সংগ্রহের তারিখ ২০২০-০৭-১২।  Singh, Nonika। "Slow burn, predictable yet watchable"। Tribuneindia News Service (ইংরেজি ভাষায়)। সংগ্রহের তারিখ ২০২০-০৬-২৪।  ইন্টারনেট মুভি ডেটাবেজে ভির্তি ভগানী (ইংরেজি) ইন্সটাগ্রামে ভির্তি ভগানী
আখিরা হত্যাকাণ্ড

আখিরা গণহত্যা ১৯৭১ সালের ১৭ এপ্রিল তৎকালীন পূর্ব পাকিস্তানের দিনাজপুর জেলার বাড়ইহাটের নিকটে অনুষ্ঠিত একটি গণহত্যা। স্থানীয় রাজাকারদের সহায়তায় পাকিস্তানি বাহিনী দেশান্তরী হিন্দুদের ওপর এই গণহত্যা সংঘটিত করে। গণহত্যায় প্রায় ১০০ জন হিন্দু প্রাণ হারান বলে ধারণা করা হয়। ১৯৭১ সালের এপ্রিল মাসে স্থানীয় রাজাকার বাহিনীর সদস্য পার্বতীপুরের রামচন্দ্রপুর গ্রামের কেনান উদ্দিন সরকার আশেপাশের বদরগঞ্জ, খোলাহাটী, বিরামপুর, আফতাবগঞ্জ ও শেরপুর গ্রামের প্রায় ৫০টি হিন্দু পরিবারকে নিরাপদে ভারতে পৌঁছে দেওয়ার নিশ্চয়তা দিয়ে নিয়ে আসেন। এই হিন্দু পরিবারগুলোকে বর্তমান ফুলবাড়ি উপজেলার বাড়ইহাট নামক স্থানে আটকে রাখেন। এই সময় রাজাকার ও আল বদর বাহিনী কর্তৃক হিন্দুদের থেকে টাকা ও মূল্যবান অলঙ্কার কেড়ে নেওয়ার পর পাকিস্তানি বাহিনীকে খবর পাঠানো হয়। সেনাবাহিনী বেলা এগারোটার দিকে হিন্দু জিম্মিদের বাড়ইহাটের ১০০ মিটার দক্ষিণে আখিরা নামক স্থানে নিয়ে গিয়ে পুরুষ এবং নারী ও শিশুদের আলাদা সারি বেঁধে দাঁড় করিয়ে মেশিনগানের ব্রাশফায়ারের মাধ্যমে হত্যা করা হয়। কিছু সংখ্যক শিশু ও কিশোর, যারা গুলির পরও বেঁচে গিয়েছিল, তাদের বেয়োনেট দিয়ে হত্যা করা হয়। প্রত্যক্ষদর্শীদের মতে পুরুষদের হত্যার পর, পাকিস্তানি সেনাবাহিনী ঘটনাস্থলেই নারীদের সংঘবদ্ধভাবে ধর্ষণ করে। বাংলাদেশের স্বাধীনতার পর স্থানীয় বাসিন্দারা কেনান উদ্দিন সরকারকে জবাই করার মাধ্যমে শাস্তির বিধান করে। সেনাবাহিনীর হাতে জিম্মি হিন্দু পরিবারের পুরুষ সদস্যদের ঘটনাস্থলেই হত্যা করা হয়। এই গণহত্যায় কম করে ৮৫ জন শহীদ হন, বলে প্রতিবেদন পাওয়া যায়। এছাড়া আরও আটজন প্রত্যক্ষদর্শী মুসলিম গ্রামবাসীকেও পরবর্তীকালে হত্যা করা হয়। আবার কারও কারও মতে এই হত্যাকাণ্ডে প্রায় ১২৫ জন হিন্দু মারা যান। ঘটনায় প্রকৃত মৃতের সংখ্যা নিয়ে মতভেদ থাকার কারণে মৃতের সংখ্যাকে প্রায় ১০০ হিসেবে গণ্য করা হয়। আখিরা গণহত্যার স্থানে শহীদদের স্মরণে এখন পর্যন্ত কোনো স্মৃতিস্তম্ভ স্থাপন করা হয়নি। যদিও স্থানীয় গ্রামবাসী গণহত্যায় মৃতদের স্মরণে কুরআনখানি ও মিলাদ মাহফিলের আয়োজন করে থাকে। আখিরা গণহত্যা দিবস আজ। The Daily Janakantha। এপ্রিল ১৭, ২০১০। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ২৬, ২০১২।  Ali, Sheikh Sabeer। আখিরা গণহত্যা দিবস আজ। Dainik Karatoa। সংগ্রহের তারিখ জানুয়ারি ২৬, ২০১২। [স্থায়ীভাবে অকার্যকর সংযোগ] আজ ১৭ এপ্রিল দিনাজপুরের ফুলবাড়ি আখিরা গণহত্যা দিবস। dinajpurnews.com। এপ্রিল ১৭, ২০১০। জুলাই ৮, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ২৬, ২০১২।  Sarkar, Sanket (এপ্রিল ১৭, ২০১১)। আজ ১৭ এপ্রিল ফুলবাড়ীর আখিরা গণহত্যা দিবস। bdreport24.com। মে ৯, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ২৬, ২০১২।
ইবনে সাহল

ইবনে সাহল (সম্পূর্ণ নাম আবু সা'দ আল আ'লা ইবন সাহল أبو سعد العلاء ابن سهل ৯৪০-১০০০ খ্রিস্টাব্দ) ইসলামের সোনালী যুগের একজন ফারসি গণিতবিদ ও পদার্থবিদ ছিলেন। এছাড়াও তিনি বাগদাদের বুওয়াইহিদ আদালতের সাথে যুক্ত ছিলেন। তার নাম থেকে আমরা তার জন্মভুমির আন্দাজ করতে পারছি না। ৯৮৪ খ্রিস্টাব্দের দিকে আলোক বিজ্ঞানের উপর একটি গ্রন্থ লেখার কারণে তিনি পরিচিত। ১৯৯৩ সালে রুশদি রাশেদ এই গ্রন্থের দুইটি পান্ডুলিপি উদ্ধার করেন দামেস্ক, আল জাহিরিয়্যা পান্ডুলিপি ৪৮৭১, ৩ fols এবং তেহরান, মিলি পান্ডুলিপি ৮৬৭, ৫১ fols. তেহরান পান্ডুলিপিটি খুবই খারাপভাবে নষ্ট হয়ে গেছে ও দামেস্ক পান্ডুলিপিটির একটি অনুচ্ছেদ সম্পূর্ণ উধাও হয়ে আছে। দামেস্ক পান্ডুলিপির শিরোনাম হচ্ছে ফি আল-আ'লা আল-মুহরিকা "জ্বলন্ত বাদ্যযন্ত্র বিষয়ে" ও তেহরান পান্ডুলিপির শিরোনাম হচ্ছে কিতাব আল হাররাকাত "জ্বলন্তদের বই"। ইবন সাহল হচ্ছে প্রথম মুসলিম পণ্ডিত যিনি টলেমির লেখা 'অপটিকস' গ্রন্থটি অধ্যায়ন করেছেন এবং তিনি ইবন আল হিশামের লেখা 'কিতাব আল মানাযির' এর গ্রন্থায়নে গুরুত্বপূর্ণ ভূমিকা পালন করেন। ইবন সাহল বক্রীয় লেন্স ও দর্পণ এর ধর্ম নিয়ে কাজ করেছেন এবং কখনো কখনো তাকে প্রতিসরণ এর সূত্র (স্নেলের সূত্র) এর আবিষ্কারক ধরা হয়। ইবন সাহল এই সূত্রের সাহায্যে এমন লেন্সের গঠন বর্ণনা করেন যার কোনো জ্যমিতিক কেন্দ্র নেই। গ্রন্থের বাকি অংশে ইবন সাহল পরাবৃত্তীয় দর্পণ, এলিপসয়ডাল দর্পণ, উভোত্তল দর্পণ এবং হাইপারবোলিক বক্র রেখা আকার কিছু নীতি বর্ণনা করেন। আলোক বিজ্ঞানের ইতিহাস মুসলিম বিজ্ঞানীদের তালিকা Hogendijk, edited by Jan P.; Sabra, Abdelhamid I. (২০০৩)। The enterprise of science in Islam : new perspectives। Cambridge, Mass. ; London: MIT। পৃষ্ঠা 89। আইএসবিএন 0-262-19482-1। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Hogendijk, J. P.; Sabra, A. I. (২০০৩)। The Enterprise of Science in Islam: New Perspectives (ইংরেজি ভাষায়)। MIT Press। আইএসবিএন 978-0-262-19482-2।  http://www.iranicaonline.org/articles/optics,"There are a number of optical texts by authors with a Persian ethnicity or association. The earliest is Abu Saʿd al-ʿAlāʾ Ebn Sahl at the Persian Buyid court (945–1055), better known for his early conception of the “sine law of refraction” and burning mirrors (Rashed, 1990, pp. 464-68; 1993; 2005) than his work on optics proper (Sabra, 1989, pp. lix-lx; 1994)." https://ijhpm.org/index.php/IJHPM/article/download/111/62,"Exploiting[স্থায়ীভাবে অকার্যকর সংযোগ] the 10th-century Persian mathematician Ibn Sahl’s development on Ptolemy’s studies of refraction,48 he generalized the relationship between incident and refracted rays in a form that presaged Snell’s law." "Light ideas and technology – timeline"। Science Learning Hub (ইংরেজি ভাষায়)। সংগ্রহের তারিখ ২০২৪-০২-০৪।  "Nothing in his surname and given names, however, allows us to glimpse either his country of origin or his social and religious allegiance — unless a link may be established with another Ibn Sahl of the same period, who was an astrologer concerned with mathematics; for the time being, however, this connection has no historical value." Roshdi Rashed, Geometry and Dioptrics in Classical Islam, London (2005), p. 3. R. Rashed, R. Rashed। "Credited Ibn Sahl with discovering the law of refraction [23], usually called Snell's law and also Snell and Descartes' law."" (পিডিএফ)। spie।
জাতীয় মুক্ত বিদ্যালয় সংস্থা

জাতীয় মুক্ত বিদ্যালয় সংস্থা (ইংরেজি: National Institute of Open Schooling; যা সংক্ষেপে এনআইওএস নামে পরিচিত) ভারতের একটি বিদ্যালয় স্তরের শিক্ষাবোর্ড। ১৯৮৯ সালের ভারত সরকারের মানবসম্পদ উন্নয়ন মন্ত্রক এই বোর্ড প্রতিষ্ঠা করেন। এটি সেন্ট্রাল বোর্ড অফ সেকেন্ডারি এডুকেশন ও কাউন্সিল ফর দি ইন্ডিয়ান স্কুল সার্টিফিকেট একজামিনেশন বোর্ডদুটির মতোই মাধ্যমিক ও উচ্চমাধ্যমিক স্তরের বোর্ড। এই বোর্ডের বর্তমানে মাধ্যমিক ও উচ্চমাধ্যমিক ছাত্রছাত্রীর সংখ্যা ১,৫০০,০০০। বোর্ডটি বর্তমানে বিশ্বের বৃহত্তম শিক্ষা বোর্ড। কমনওয়েলথ অফ লার্নিং ও ইউনেস্কোর সহযোগিতায় এই বোর্ড ভারত ও অন্য কয়েকটি উন্নয়নশীল দেশে মুক্ত বিদ্যালয় প্রতিষ্ঠানের মানোন্নয়নের কাজে নিযুক্ত। ভারতের মধ্যে দিল্লি হায়দরাবাদ, পুনে, চণ্ডীগড়, কলকাতা, ভুবনেশ্বর (উপকেন্দ্র), কোচি, ভূপাল, ইলাহাবাদ ও দেরাদুনে এই সংস্থার আঞ্চলিক কার্যালয় অবস্থিত। "National Institute of Open Schooling"। ১ নভেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১০।  "National Institute of Open Schooling enrollment"। ২০১০-০১-২৮ তারিখে মূল থেকে আর্কাইভ করা। সংগ্রহের তারিখ ২০১০-০১-০৪।  National Institute of Open Schooling objective[স্থায়ীভাবে অকার্যকর সংযোগ] NIOS official website
ইলিশ চত্বর

ইলিশ চত্বর হল চাঁদপুর জেলার চাঁদপুর শহরে সড়কের মাঝখানে তৈরিকৃত একটি চত্বর। চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে স্থাপিত একটি দৃষ্টিনন্দন ও চমৎকার ভাস্কর্য যা ইলিশ চত্বর নামে পরিচিত। সুস্বাদু ইলিশ মাছের জন্য বিখ্যাত চাঁদপুর জেলা। যার কারণেই ইলিশের বাড়ি বলা হয় চাঁদপুর জেলাকে। আর এর স্মৃতি সরূপ চাঁদপুর জেলার বাস স্ট্যান্ড এবং স্টেডিয়ামের সামনে সড়কের মাঝখানে তৈরি করা হয়েছে ইলিশ চত্বর নামের এই ভাস্কর্য। এটির নকশাকারী ছিলেন ভাস্কর্য শিল্পী স্বপন আচার্য। মূলত চাঁদপুর পৌরসভার উদ্যোগে এই ইলিশ চত্বরটি তৈরি করা হয়। ইলিশ চত্বরটির নকশা করেন ভাস্কর শিল্পী স্বপন আচার্য। চাঁদপুরের বিখ্যাত ইলিশের উপর ভিত্তি করেই এর নকশা করা হয়। ইলিশের নগরী খ্যাত চাঁদপুর জেলা সারা দেশে মিঠা পানির সুস্বাদু ইলিশের অভয়াশ্রম হিসাবে সুপরিচিত। পদ্মা, মেঘনা ও ডাকাতিয়ার মিলনস্থল ইলিশ মাছ প্রজননের সবচেয়ে বড় প্রাকৃতিক ক্ষেত্র হিসাবে প্রাচীন কাল থেকেই সুপরিচিত। এখানে রয়েছে মাৎস্য ও নদী গবেষণা কেন্দ্র। যেখানে নদী. মাৎস্য ও বিশেষ করে পুকুরে ইলিশ চাষের সম্ভাবনা নিয়ে গবেষণা করা হচ্ছে। অত্যন্তসুস্বাদু এই মাছের ব্যাপক জনপ্রিয়তার ফলে দেশে ও বিদেশে ‘‘চাঁদপুরের ইলিশ’’ একটি বিশ্বস্তব্রান্ডে পরিণত হয়েছে। দেশের চাহিদা মিটানোর পাশাপাশি প্রতি বছর হাজার হাজার টন মিঠা পানির ইলিশ বিদেশে রপ্তানীর মাধ্যমে দেশে ব্যাপক বৈদেশিক মুদ্রা আনয়নে ইলিশ বিশেষ ভূমিকা রাখছে। বিশেষ করে পাশ্ববর্তী দেশ সমূহে রয়েছে চাঁদপুরের ইলিশের বিশাল বাজার। তাই বর্ষা মৌসুমে চাঁদপুরের ইলিশ খাওয়ার জন্য এবং তাজা রূপালী ইলিশ একনজর দেখার জন্য দেশি বিদেশী পর্যটকদের ভিড় জমে। আপনিও আমন্ত্রিত। চাঁদপুর জেলার প্রাণ কেন্দ্র তালতলা এলাকায় চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে একটি দৃষ্টিনন্দন ও চমৎকার ভাস্কর্য স্থাপন করা হয়েছে। যা ইলিশ চত্বর নামে পরিচিত। মূল শহরের প্রবেশ মুখে অবস্থিত এই ভাস্কর্যটি যে কোন দর্শনার্থীর চোখ জুড়াবে। "ইলিশ চত্বর - চাঁদপুর জেলা তথ্যবাতায়ন"। ২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ ফেব্রুয়ারি ২০২২।  "চাঁদপুর জেলা"। chandpur.gov.bd। ২০১৭-১১-০৬ তারিখে মূল থেকে আর্কাইভ করা। সংগ্রহের তারিখ ২০২০-০৯-২৯।
মিত্র বাহিনী

মিত্রবাহিনী ছিল বাংলাদেশে মুক্তিবাহিনী দের সাথে যুদ্ধরত ভারতীয় সেনাবাহিনী যারা ১৯৭১ সালে বাংলাদেশের স্বাধীনতার জন্য পাকিস্তানি হানাদার বাহিনী এবং তাদের বাংলাদেশী দোসরদের (রাজাকার, আলবদর, আল শামস) বিরুদ্ধে যুদ্ধ করে। মিত্রবাহিনী ও মুক্তিবাহিনী মিলে যৌথবাহিনী গঠিত হয় যারা মুক্তিযুদ্ধে পরাজয় বরণকারী পাকিস্তানি হানাদারদের শেষ ধাক্কাটা দেয়। ফলে পাকিস্তানি বাহিনীর পরাজয় ত্বরান্বিত হয়। মুক্তিযুদ্ধ প্রতিবেশী দেশের ভারত আমাদের নানা ভাবে সাহায্য করেছিল। ভারত মুক্তিযোদ্ধাদের অস্ত্র ও প্রশিক্ষণ দিয়ে সহায়তা করেছিল। এছাড়া যুদ্ধের কারনে এদেশ থেকে প্রায় এক কোটি মানুষ শরণার্থী হয়ে ভারতে আশ্রয় নেয়। ভারত তাদের থাকা খাওয়া ও চিকিৎসা সেবা দিয়েছিল। মুক্তিযুদ্ধে সহযোগিতার জন্য ভারত মিত্র বাহিনী নামে একটি সহায়তাকারী বাহিনী গঠন করে। আগস্ট মাসে আমাদের নৌ কমান্ডোরা তাদের সবচেয়ে সফল অভিযান অপারেশন জ্যাকপট পরিচালনা করে। এতে ভারত প্রশিক্ষণ দিয়ে সহায়তা করে। ১৯৭১ সালের ২১ নভেম্বর বাংলাদেশের মুক্তিবাহিনী ও ভারতীয় সেনাবাহিনী নিয়ে যৌথবাহিনী গঠিত হয়। যৌথবাহিনীর পূর্বাঞ্চলীয় কমানৃডার ছিলেন লে. জে. জগজিৎ সিং অরোরা যৌথবাহিনীর যুদ্ধ চলে মাত্র কয়েকদিন যা ০৪-১৬ ডিসেম্বর। যৌথবাহিনীর অভিযান শুরু হয় ৪ টি অঞ্চল থেকে। ০১. পূর্বে ত্রিপুরা রাজ্য থেকে সিলেট,কুমিল্লা, ব্রাহ্মণবাড়িয়া,নোয়াখালী অভিমুখে। ০২.উত্তরে রংপুর, দিনাজপুর, বগুড়া। ০৩.পশ্চিমে যশোর,খুলনা,কুষ্টিয়া, ফরিদপুর। ০৪.মেঘালয় এর তুড়া থেকে জামালপুর, ময়মনসিংহ অভিমুখে। Salik, Siddiq, Witness to Surrender, p123 স্বাধীন বাংলাদেশের অভ্যুদয়, skwat মিরপুর মুক্ত দিবস বাঙলা কলেজ বধ্যভূমি
কন্নড় ভাষাভাষী অনুযায়ী ভারতের রাজ্যসমূহ

কন্নড় ভাষা হল দ্রাবিড়ীয় ভাষা-পরিবারের অন্তর্ভুক্ত একটি তামিল-কন্নড় ভাষাগোষ্ঠীর কন্নড়-বাদাগার অন্তর্গত একটি ভাষা। এটি ভারতের কর্ণাটক রাজ্যের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৮ম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৪ কোটি ৩৭ লক্ষ যা ভারতের মোট জনসংখ্যার ৩.৬১%। মাতৃভাষী বক্তার সংখ্যা অনুসারে এই ভাষাটি বিশ্বের ৩৫তম সর্বাধিক প্রচলিত ভাষা। নিচের তালিকাটি কন্নড়-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা। কর্ণাটক মাণ্ড্য জেলা - ১৬৫৯৮২৩ (৯১.৯২%) হাসান জেলা - ১৫৪৬২০০ (৮৭.০৪%) চামরাজনগর জেলা - ৮৭৯০১০ (৮৬.১১%) বাগলকোট জেলা - ১৬২৬৫৪৯ (৮৬.০৭%) গদাগ জেলা - ৯০৮৩২২ (৮৫.৩২%) তুমকুর জেলা - ২২৭৬১০৫ (৮৪.৯৬%) কোপ্পাল জেলা - ১১৬৮৬৫৩ (৮৪.০৮%) রামনগর জেলা - ৯০৩৮৪৫ (৮৩.৪৯%) চিত্রদুর্গ জেলা - ১৩৮২৮৬০ (৮৩.৩৩%) মহীশূর জেলা - ২৪২৯৬৩৪ (৮০.৯৬%) দাবণগেরে জেলা - ১৫১৬০৮৪ (৭৭.৯৩%) হাবেরী জেলা - ১২৩৪৮২১ (৭৭.২৯%) বিজয়পুর জেলা - ১৬৩২১৪৮ (৭৪.৯৬%) রায়চুর জেলা - ১৪৪৪০৭৪ (৭৪.৮৭%) যাদগিরি জেলা - ৮৬৯৬১৮ (৭৪.০৬%) চিকমাগালুর জেলা - ৮২৭৭৯৬ (৭২.৭৪%) বেল্লারী জেলা - ১৭৬৪৭১৩ (৭১.৯৫%) বেঙ্গালুরু গ্রামীণ জেলা - ৭১০২২৭ (৭১.৬৭%) শিবমোগ্গা জেলা - ১২৩০৩৫২ (৭০.২০%) ধারওয়াড় জেলা - ১২৯৪৪৭৬ (৭০.০৮%) বেলগাভি জেলা - ৩২৬৯০৬৩ (৬৮.৪০%) গুলবার্গা জেলা - ১৬৮৬১৫৮ (৬৫.৭০%) চিকবল্লাপুর জেলা - ৭৪৫১১১ (৫৯.৩৭%) উত্তর কন্নড় জেলা - ৭৯৫৫৭০ (৫৫.৩৬%) বিদার জেলা - ৯০২১৮৬ (৫২.৯৭%) কোলার জেলা - ৭৯১৪৬৫ (৫১.৫১%) বেঙ্গালুরু নগর জেলা - ৪২৭৮৬৪৬ (৪৪.৪৭%) উড়ুপি জেলা - ৫০২৬৯৭ (৪২.৭০%) কোড়গু জেলা - ১৮১০৮৭ (৩২.৬৬%) দক্ষিণ কন্নড় জেলা - ১৯৩৭৯৭ (৯.২৭%) গোয়া দক্ষিণ গোয়া জেলা - ৩৮৩২৯ (৫.৯৮%) উত্তর গোয়া জেলা - ২৯৫৯৪ (৩.৬২%) তামিলনাড়ু নীলগিরি জেলা -১৭৯৭৯৫ (২৪.৪৫%) কৃষ্ণগিরি জেলা - ২৩৮৭৯৮ (১২.৭০%) তেনি জেলা - ৯৭৯৭২ (৭.৮৬%) কোয়েম্বাটুর জেলা - ২৪০৮৫৪ (৬.৯৭%) ইরোড়ু জেলা - ১২৫৪১৯ (৫.৫৭%) ধর্মপুরী জেলা - ৪৪৫০০ (২.৯৫%) সালেম জেলা - ৮৬৫২১ (২.৪৯%) তিরুপুর জেলা - ৫৬৬৬৮ (২.২৯%) নামক্কাল জেলা - ৩৫৮০৭ (২.০৭%) দিন্দিগুল জেলা - ৩৬৫১৭ (১.৬৯%) বিরুধুনগর জেলা - ২৬১৮৩ (১.৩৫%) ভেলোর জেলা - ২৬৫৩০ (০.৬৭%) মহারাষ্ট্র সোলাপুর জেলা - ৪০০৫৯৮ (৯.২৮%) সাংলী জেলা - ১৪৩৫৮৯ (৫.০৯%) কোলহাপুর জেলা - ৭৭৪৮৪ (২.০০%) পুণে জেলা - ১৩১৯১৯ (১.৪০%) থানে জেলা - ১৩০২১৮ (১.১৮%) সিন্ধুদুর্গ জেলা - ৭৯০৪ (০.৯৩%) রায়গড় জেলা - ২০৮৬০ (০.৭৯%) ওসমানাবাদ জেলা - ১২৫৬৪ (০.৭৬%) সাতারা জেলা - ২০২১৬ (০.৬৭%) রত্নগিরি জেলা - ৯২৪০ (০.৫৭%) অন্ধ্রপ্রদেশ অনন্তপুর জেলা - ১৯৮২৮৮ (৪.৮৬%) কর্নুল জেলা -১০৯৩৮৮ (২.৭০%) মেদক জেলা - ৫৭৯৫৫ (১.৯১%) নিজামাবাদ জেলা - ৪০৫২৮ (১.৫৯%) হায়দ্রাবাদ জেলা - ৩৪৮৯২ (০.৮৯%) রঙ্গারেড্ডি জেলা - ৩৮২৮১ (০.৭২%) মাহবুবনগর জেলা - ২৯২৮৬ (০.৭২%) কেরল কাসারগড় জেলা - ৫৫২৬৩ (৪.২৩%) বয়নাড় জেলা - ১৩১৭৩ (১.৬১%) ২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী কন্নড়ভাষীর তালিকা নিম্নরূপ: "বক্তার সংখ্যা অনুসারে তফসিলভুক্ত ভাষা - ২০০১"। ভারতের জনগননা। ২ জানুয়ারি ২০১৮ তারিখে মূল থেকে আর্কাইভ করা।  Mikael Parkvall, "Världens 100 största språk 2007" (২০০৭-এ পৃথিবীর ১০০টি বৃহত্তম ভাষা), Nationalencyklopedin। http://www.censusindia.gov.in/2011census/C-16.html https://censusindia.gov.in/2011Census/Language_MTs.html https://censusindia.gov.in/Census_Data_2001/Census_Data_Online/Language/parta.htm http://www.censusindia.gov.in/Census_Data_2001/Census_Data_Online/Language/Statement3.htm